Kvinnehelse, Helse | – Mange tror de holder på å bli senile (2026)

#### [Kvinnehelse](https://www.nordlys.no/tag/kvinnehelse)

## **– Mange tror de holder på å bli senile**

For abonnenter

Av [Daniel Bjordal](https://www.nordlys.no/vis/journalist/daniel.bjordal@iharstad.no) og [Hanne Gideonsen](https://www.nordlys.no/vis/journalist/hanne@iharstad.no)

Oppdatert: 14.03.26 22:09

Publisert: 14.03.26 18:00 Del

Under Kvinnehelsekonferansen i Harstad lørdag 14. mars holdt nevropsykolog og førsteamanuensis ved UiT, Marta Gorecka, foredrag om symptomer kvinner kan oppleve i overgangsalderen – særlig de psykiske og kognitive.

– Jeg ble invitert hit for å fortelle om symptomer kvinner kan oppleve i overgangsalderen, spesielt psykiske og kognitive symptomer. Jeg presenterte også litt fra et forskningsprosjekt vi jobber med, sier hun.

Prosjektet går ut på å oversette og tilpasse et internasjonalt spørreskjema om kvinnehelseplager til norsk. Et slikt skjema finnes nemlig ikke i Norge i dag.

– Da vi begynte å jobbe med dette fikk det en del oppmerksomhet i media, og det var en av grunnene til at jeg ble invitert hit.

#### **Overrasket over hvor lite forskning som finnes**

Gorecka er i utgangspunktet forsker på ADHD hos kvinner. Interessen for overgangsalder kom etter et prosjekt om ADHD og menopause.

– Jeg er nevropsykolog og jobber mye med kognitive symptomer. Da jeg begynte å lese forskningslitteratur

om overgangsalderen, ble jeg overrasket over hvor lite det faktisk finnes om dette, sier hun.

Dette er til tross for at en stor del av kvinner rapporterer kognitive plager i sammenheng med overgangsalder.

– Opp mot 60 prosent av kvinner i overgangsalder rapporterer kognitive plager.

#### **«Hjernetåke» og konsentrasjonsvansker**

Symptomene kan være mange – og ofte uforutsette.

– Overgangsalderen kan påvirke både psyken, følelseslivet og kognitiv funksjon. Angst og irritabilitet er vanligere enn mange tror. Det er også mange som opplever det som ofte kalles hjernetåke.

Konsentrasjonsvansker og hukommelsesutfordringer er også vanlig.

– Mange forteller at de sliter med å finne rette ord til rett tid, eller at de plutselig glemmer hva de skulle si eller hva som ble sagt. Det er faktisk mange som er redd for at de holder på å bli senile eller utvikle demens, forteller Gorecka.

Men slik er det som regel ikke.

– Det er viktig å vite at dette ikke er demens. Det er kroppen og hjernen som opplever en stor omstilling.

#### **– Litt som pubertet i revers**

Ifølge Gorecka stabiliserer situasjonen seg for de fleste når overgangsalderen nærmer seg slutten.

Gorecka påpeker at mange av symptomene er midlertidige, og skyldes en ubalanse i kroppen.

#### Flere saker

Et av hennes viktigste råd til kvinner som nærmer seg, eller er i overgangsalderen er å være åpen.

– Snakk om det. Snakk med venninner, partner og gjerne også på arbeidsplassen. Desto mer bevissthet vi har rundt dette, jo lettere er det å skjønne hva som skjer.

Hun trekker også fram noen enkle tiltak som kan hjelpe.

– Søvn er utrolig viktig. Gode relasjoner, sosial aktivitet og det å holde hjernen i gang har også stor betydning for hvordan man har det.

Gorecka forteller også at i noen tilfeller kan hormonbehandling ha god effekt, men at det er mye man kan gjøre før man kommer dit.

#### **Tilbake i Harstad**

For Gorecka var det også spesielt å komme tilbake til Harstad.

– Jeg har ikke vært her på veldig lenge, så det var hyggelig å komme tilbake. Byen virker å være i vekst, og det er fint å se.

Videre sier hun at det ikke er så mange kjentfolk igjen lenger, men viser til at det gjerne blir sånn når man har vært borte i mange år.

#### **Har du sett disse klippene?**

[Kvinnehelse](https://www.nordlys.no/tag/kvinnehelse) [Helse](https://www.nordlys.no/tag/helse) [Forskning](https://www.nordlys.no/tag/forskning) [Kvinner](https://www.nordlys.no/tag/kvinner)

1:18

**Tyske turister på besøk i Harstad: -It's [so levely](https://www.nordlys.no/vis/reels/default?selected=5-126-551489)**

**here!**

1:13

**Øver på [totalforsvar](https://www.nordlys.no/vis/reels/default?selected=5-126-551375)**

1:59

**[Totalforsvarsøve](https://www.nordlys.no/vis/reels/default?selected=5-126-550991) Tjeldsund: - Det at alle aktørene forsvaret møtes**

### **– Vi har takket nei til [100 millioner](https://www.nordlys.no/vi-har-takket-nei-til-100-millioner/s/5-34-2296291)** ANNONSE

### **Beskriver kaos og panikk blant passasjerene: – Hån mot oss reisende**

# **[Historisk](https://www.nordlys.no/historisk-jubel-troms-guttene-ble-norgesmestere/s/5-34-2299430) jubel: – Skulle ikke vært [mulig](https://www.nordlys.no/seier-til-astrid-og-emil-okte-ledelsen-i-norgescupen/s/5-34-2299411)**

- Ansvarlig redaktør: [Helge Nitteberg](mailto:helge.nitteberg@nordlys.no) [Kontakt oss: Storgata 92, boks 2515, 9272 Tromsø Tlf. 77623500](mailto:kundesenter@nordlys.no)
- [Annonser: Bedrift/nett: Annonseavdelingen](mailto:annonse@nordlys.no) [Sentralbord: Tlf 77623500. Kundeservice: 776 04520.](mailto:annonse@nordlys.no) • [Personvernpolicy / Informasjonskapsler](https://personvern.amedia.no/)
  - [PFU](http://www.pfu.no/) • [Åpenhetsloven](https://www.nordlys.no/vis/info/apenhetsloven) • Adm. dir. Helge Nitteberg • Utgitt av Bladet Nordlys AS • [Personverninnstillinger](https://www.nordlys.no/vis/annonseinnstillinger)

Nordlys © 2026

## **Seier til Astrid og Emil: Økte ledelsen i [norgescupen](https://www.nordlys.no/seier-til-astrid-og-emil-okte-ledelsen-i-norgescupen/s/5-34-2299411)**

# **Med snittalder på 15 år i [andredivisjon](https://www.nordlys.no/med-snittalder-pa-15-ar-i-andredivisjon/s/5-34-2292883)**